**დანართი №1**

**პროგრამის სტრუქტურა და შინაარსი**

|  |  |
| --- | --- |
| **პროგრამის სახელწოდება (ქართულად და ინგლისურად)** | ფილოსოფია / Philosophy |
| **მისანიჭებელი კვალიფიკაცია (ქართულად და ინგლისურად)** | ფილოსოფიის მაგისტრი  Master of Philosophy. |
| **პროგრამის მოცულობა კრედიტებით და მათი განაწილება** | სამაგისტრო პროგრამა – მოიცავს 120 ECTS კრედიტს. სასპეციალიზაციო მოდულს სტუდენტი ირჩევს სწავლების II სემესტრიდან. პროგრამისთვის საერთო საგნები მოიცავს 30 ECTS კრედიტს. თითოეულ მოდულზე II-III სემესტრში გათვალისწინებულია სასპეციალიზაციო სავალდებულო საგნები 30 ECTS კრედიტი, არჩევითი საგნები 30 ECTS კრედიტი. მაგისტრანტს შეუძლია არჩევითი საგნების აღება ნებისმიერი მოდულიდან. IV სემესტრის 30 ECTS კრედიტი დაეთმობა სამაგისტრო კვლევითი ნაშრომის მომზადებას. |
| **სწავლების ენა** | ქართული |
| **პროგრამის ხელმძღვანელი/ხელმძღვანელები /კოორდინატორი** | ხელმძღვანელები:  1.დემურ ჯალაღონია, პროფესორი,  599 257471, [demuri.jalagonia@tsu.ge](mailto:demuri.jalagonia@tsu.ge)  2. ანასტასია ზაქარიაძე, ასოც. პროფესორი.  599514166, [anastasia.zakariadze@tsu.ge](mailto:anastasia.zakariadze@tsu.ge)  3. აკაკი ყულიჯანაშ­ვილი, პროფესორი.  577555363, [akaki.kulidjanishvili@tsu.ge](mailto:akaki.kulidjanishvili@tsu.ge)  პროგრამის **კოორდინატორი**:ანასტასიაზაქარიაძე, ასოც. პროფესორი. |
| **პროგრამაზე დაშვების წინაპირობა[[1]](#footnote-1)** | ერთიანი სამაგისტრო გამოცდის და შიდა შესარჩევი კონკურსის შედეგები.  **ფილოსოფიის სამაგისტრო პროგრამაზე სწავლის უფლება აქვს:**  ფილოსოფიის, თეოლოგიის, რელიგიის კვლევების, ისტორიის, კლასიკური ფილოლოგიის, ბიზანტიური ფილოლოგიის, ფილოლოგიის, თავისუფალი მეცნიერებების, ფსიქოლოგიის, სოციოლოგიის, პოლიტიკური მეცნიერების, კულტურის კვლევების, სოციალური ან/და კულტურული ანთროპოლოგიის, ამერიკისმცოდნეობის, ევროპისმცოდნეობის, ფიზიკის ბაკალავრის აკადემიური ხარისხის მქონე პირებს;  ან შესაძლებელია ფილოსოფიის სამაგისტრო პროგრამაზე ბაკალავრის აკადემიური ხარისხის მქონე იმ პირთა მიღება, რომელთაც საბაკალავრო საფეხურზე გავლილი აქვთ ფილოსოფიის დამატებითი (minor) პროგრამა.  შიდა შესარჩევი კონკურსი გულისხმობს:   * ერთ-ერთი ევროპული ენის (ინგლისური/ გერმანული/ფრანგული) B1 დონეზე ცოდნის დადასტურებას გამოცდით, ან საერთაშორისო აღიარების მქონე სერთიფიკატით. (სამაგისტრო პროგრამის დამთავრებამდე B2 დონემდე ენის ცოდნის გაუმჯობესების პერსპექტივით). * სასპეციალიზაციო წერითი გამოცდის ჩაბარებას ფილოსოფიაში.   საგამოცდო პროგრამა, მისაღები გამოცდების საკითხები და ლიტერატურა განთავსებულია თსუ ჰუმანიტარულ მეცნიერებათა ფაკულტეტის ვებგვერდზე. |
| **საგანმანათლებლო პროგრამის მიზანი** | პროგრამა მიზანად ისახავს ჰუმანიტარულ მეცნიერებათა მიმართულების ერთ-ერთი ფუნდამენტური დარგის -ფილოსოფიის მაგისტრების მომზადებას, რომელთა თეორიული, საკონსულტაციო და საექსპერტო, აგრეთვე პრაქტიკული საქმიანობა მომავალში ხელს შეუწყობს ქვეყანაში დემოკრატული ღირებულებების დამკვიდრებას.  პროგრამის მიზანია ღრმა, სისტემური და ახალი ცოდნის გადაცემა შემდეგი მიმართულებებით: პოლიტიკური ფილოსოფია, ზნეობის ფილოსოფია და გამოყენებითი ეთიკა, კულტურის ფილოსოფია.  სამაგისტრო პროგრამის თითოეულ სასპეციალიზაციო მოდულში ექსისტენცის ტრანსცენდირების ერთ-ერთი უმნიშვნელოვანესი ონტოლოგიური მოდუსია წარმოდგენილი, რომელთა გათვალისწინების გარეშე ფილოსოფია ვერ შეძლებს საკუთარი მოწოდების რეალიზებას და სამყაროში ადამიანის ადგილის სრულფასოვან განსაზღვრას.  პროგრამის მიზანია,   * მაგისტრანტებთან ღრმად გაანალიზდეს პოლიტიკური ფილოსოფიის, მორალის ფილოსოფიის და კულტურის ფილოსოფიის ძირეული კატეგორიები, * კრიტიკულად იქნას განხილული პრაქტიკული ფილოსოფიის ძირითადი მახასიათებლები, * მოხდეს თანამედროვე სამყაროში იდენტობის მნიშვნელობის გაცნობიერება; თვითმყოფადობისა და მასზე სხვა კულტურების გავლენების პოზიტიური და ნეგატიური მხარეების გააზრება; * პროგრამის ფარგლებში განსაკუთრებული ყურადღება მიექცევა პოსტმოდერნული პოსტულატების სისტემატურ და დიფერენცირებულ გააზრებას; * ტრადიციული და თანამედროვე მეთოდოლოგიების გამოყენებით მოხდება ქართული და დასავლური (ევროპული და ამერიკული) ფილოსოფიური აზრის ინტერპრეტირება და შედარება. * სამაგისტრო პროგრამა ორიენტირებულია ფილოსოფიური მიმდინარეობების, კონცეფციების, სტრატეგიების შესწავლაზე, რომელთა გარეშეც დღევანდელ ინტელექტუალურ გარემოში წარმოუდგენელია ფილოსოფიური პრობლემების თემატიზირება და გადაწყვეტა.   **I მოდულის მიზანი:**  პოლიტიკური ფილოსოფიის მოდული მიზნად ისახავს პოლიტიკური ფილოსოფიის სფეროს სისტემურ შესწავლას.   * იგი მიმოიხილავს და აანალიზებს სახელმწიფო მმართველობის, მოქალაქისა და სახელმწიფოს ურთი­ერთობათა სიღრმისეულ პრობლემებს; აანალიზებს პოლიტიკურ ღირებულებათა სისტემას, ახდენს მათ კონცეპტუალიზაციას, შეისწავლის პოლიტიკურ ღირებულებებთან დაკავშირებულ სინამდვილეს. * დასავლეთის ქვეყნებში აპრობირებული პოლიტიკური ფილოსოფიის უახლეს მიღწევებზე დაყრდნობით პოლიტიკური დისკურსის ფარგლებში განიხილება და დიფერენცირდება ძალაუფლების ფენომენი, მმართველობის ფორმები, თავისუფლება, სამარ­თლიანობა, თანასწორობა, წესრიგი და მათი რეალიზაციის მეთოდები და მიდგომები; * ხდება დემოკრატიის, ტოტალიტარიზმისა და საერთაშორისო ურთიერთობათა ზოგადი ასპექტების შეპირისპირება; პოლიტიზაციის გლობალურ პროცესთან ერთად წარმოჩენილია პოლიტიკური სისტე­მების უძირითადესი შინაგანი წინააღმდეგობები, კრიტიკულად გაანალიზებულია პოლიტიკური დისკურსის სივრცეში წარმოშობილი დილემები. * მაგისტრანტი ეცნობა და კრიტიკულად გაიაზრებს პოლიტიკური ფილოსოფიის განვითარების ეტაპე­ბს, სოკრატე-პლატონიდან დაწყებული დღემდე, პოლიტიკური ფილოსოფიის დამფუძნებლებისა და კლასიკოსების შრომებს, ძალაუფლების თანამედროვე ფილოსოფიურ თეორიებს, თანამედროვე ევროპული და ამერიკული პოლიტიკური ფილოსოფიის პრობლემებს, პოლიტიკური იდეოლოგიების ფილოსოფიურ საფუძვლებს, მოდერნის, პოსტმოდერნის და თანამედროვე პოლიტიკური ფილოსოფიის ძირითად კონცეპტებს, რაც ხელს შეუწყობს ორიგინალური იდეების განვითარებას.   **II მოდულის მიზანი:**  ზნეობის ფილოსოფიისა და გამოყენებითი ეთიკის მოდული მიზნად ისახავს   * ზნეობის ფილოსოფიისა და გამოყენებითი ეთიკის სფეროს, მისი ძირითადი მიმართულებების, პრობლემატიკისა და სააზროვნო ტრადიციების, საეტაპო კონცეპტების ღრმა და სისტემურ შესწავლას ანტიკური ფილოსოფიიდან მოყოლებული, თანამედროვე პოსტმოდერნისტული ფილოსოფიური მიმდინარეობების ჩათვლით, * ხდება ეთიკური პრობლემების დილემური, დისკუსიური ხასიათის სწავლა და სწავლება თანამედროვე სამართლებრივ, პოლიტიკურ, სოციალურ და კულტურულ კონტექსტში - თუ როგორ ხდება ზნეობის ფილოსოფიის კრიტერიუმების ცნობიერების ამა თუ იმ ნაირსახეობის, მრწამსისა და პრაქტიკის განმსაზღვრელ ფაქტორებად ჩამოყალიბება, რისთვისაც თანამედროვე კულტურა გაანალიზდება ზნეობის ფილოსოფიის კონცეპტუალური ჩარჩოს ფარგლებში. ხოლო თანამედროვე ეთიკური თეორიების ისტორიული საფუძვლების გახსნის გზით განხორციელდება თანამედროვე ეთიკური დილემების არსთან მათი დაკავშირება; * მოდული სტუდენტს საშუალებას მისცემს გაერკვეს თანამედროვე ზნეობრივი პროცესების არსებით ტენდენციებში, შეიძინოს მისი გააზრებისათვის აუცილებელი ცოდნა და უნარ-ჩვევები.     **III მოდულის მიზანი:**  კულტურის ფილოსოფიის მოდულის მიზანია   * ხელოვნებასთან და ზოგადად კულტუ­რასთან დაკავშირებული კონცეპტუალური საკითხების სისტემური და ღრმა შესწავლა. * კულტურის ფილოსოფიის სააზროვნო ველში მოქცეული ამა თუ იმ მხატვრული მიმდინარეობის, კონცეფციის, კვლევითი სტრატეგიის, თანამედ­როვე კულტურული ვითარებისათვის დამახასიათებელი მოვლენების ღრმა და სისტემური გააზრება. * მოდული განიხილავს კულტურის ფილოსოფიის სფეროს, რაც ხელი შეუწყობს ადამიანის პიროვნულ ორიენტაციას თანამედროვე სამყაროში; ჩამოუყალიბებს განსხვავებულ კულტურათა ,,ენების’’, გაგების უნარს, რისი მეშვეობითაც მან უნდა შეძლოს კულტურათა და ხელოვნების სტილთა მრავალფეროვნების, მათი უნიკალობისა და თვითღირებულების შესახებ თვალსაზრისის ფორმირება; * მოდულის მიზანია მაგისტრანტისთვის თანამედროვე საკაცობრიო ღირებულებებში ორიენტირებისა და კულტურათა დიალოგში მონაწილეობის უნარის გამომუშავება. |
| **სწავლის შედეგები[[2]](#footnote-2)** | ფილოსოფიის სამაგისტრო პროგრამა, რომელიც სამი მოდულისაგან შედგება **(სამივე მოდული წარმოადგენს პრაქტიკულ ფილოსოფიას),** საბოლოო მიზნების მისაღწევად გამოყენებული სასწავლო და კვლევითი კომპონენტებით სისტემურად უზრუნველყოფს შემდეგი შედეგების მიღწევას:  ფუნდამენტური დარგის - ფილოსოფიის მაგისტრი-სპეციალისტის მომზადებას, რომლის თეორიული, საკონსულტაციო და საექსპერტო, აგრეთვე პრაქტიკული საქმიანობა ხელს შეუწყობს ქვეყნაში დემოკრატიული ღირებულებების დამკვიდრებას.  პროგრამით მომზადებული ფილოსოფიის მაგისტრი  სიღრმისეულად აანალიზებს პოლიტიკური ფილოსოფიის, მორალის ფილოსოფიის და კულტურის ფილოსოფიის უძირითადეს კატეგორიებს, განიხილავს და კრიტიკულად **აფასებს** პრაქტიკული ფილოსოფიის ძირითად მახასიათებლებებს, **იყენებს** ტრადიციულ და თანამედროვე მეთოდოლოგიებს, **ახდენს** ქართული და დასავლური (ევროპული და ამერიკული) ფილოსოფიურ აზრის ინტერპრეტირებასა და შედარებას.  განმარტავს და სიღრმისეულად აანალიზებს პრაქტიკული ფილოსოფის მიმდინარეობებს, კონცეფციებს, სტრატეგიებს, სახელმწიფო მმართველობის, მოქალაქისა და სახელმწიფოს ურთი­ერთობათა პრობლემებს, განსაზღვრავსზნეობის ფილოსოფიისა და გამოყენებითი ეთიკის სფეროს ძირითად მიმართულებებს, პრობლემატიკას და სააზროვნო ტრადიციებს, ამოიცნობსკულტურის ფილოსოფიის სააზროვნო ველში მოქცეული ამა თუ იმ მხატვრული მიმდინარეობის, კონცეფციის, კვლევითი სტრატეგიის, თანამედ­როვე კულტურული ვითარების დამახასიათებელ მოვლენებს,  ახდენს დემოკრატიის, ტოტალიტარიზმისა და საერთაშორისო ურთიერთობათა შეპირისპირებას ზოგად ასპექტში, კრიტიკულად განიხილავს პოლიტიკური ფილოსოფიის, კულტურის ფილოსოფიის, მორალის ფილოსოფიის განვითარების ეტაპე­ბს, სოკრატე-პლატონიდან დაწყებული დღემდე; ფილოსოფიის დამფუძნებლების და კლასიკოსების შრომებს, პრაქტიკული ფილოსოფიისათვის აუცილებელ თანამედროვე ფილოსოფიურ თეორიებს.  პრაქტიკული ფილოსოფიის რთული და წინააღმდეგობრივი პრობლემატიკის კრიტიკული და კომპლექსური ანალიზიინტერდისციპლინურ კონტექსტში, პრობლემის გადაჭრის გზების პოვნა, ფილოსოფიის პრობლემატიკის კვლევის, მათ შორის ინფორმაციის მიღებისა და დამუშავების თანამედროვე მეთოდების გამოყენება, დარგის თანამედროვე გამოწვევებზე ადეკვატურად რეაგირებადა ეროვნულ და ზოგადსაკაცობრიო ღირებულებათა დამკვიდრებისთვის ხელშეწყობა უზრუნველყოფს პროგრამის კურსდამთავრებულის დასაქმებას ფილოსოფიის მაგისტრისათვის განკუთვნილ პოზიციებზე და აძლევს მას სწავლის გაგრძელების საშუალებას მესამე საფეხურზე. |
| *ა) ცოდნა და გაცნობიერება* | 1**. ცოდნა და გაცნობიერება**  (ცოდნა; გააზრება),   * პროგრამის კურსდამთავრებული ფილოსოფიის მაგისტრი აღწერს და აანალიზებს წამყვანი თეორეტიკოსების ნაშრომებს; პოლიტიკური ფილოსოფიის, კულტურისა და ზნეობის ფილოსოფიისა და გამოყენებითი ეთიკის ძირითად თეორიებსა და პრინციპებს; * ხსნის ფილოსოფიური დისკურსების ფუნქციონირების თავისებურებებს, მათ მსგავსება–განსხვავებას, ფორმირებისა და განვითარების ისტორიულ–პოლიტიკურ პირობებს; * დიფერენცირებულად განიხილავს პოლიტიკურ, ესთეტიკურ, ტრანსესთეტიკურ, კულტურის, მორალის კატეგორიებს და ქმნის ერთიან სისტემურ დისკურსს. * არგუმენტირებულად აფასებს პოლიტიკურ და მორალურ ღირებულებათა სისტემებს და გაცნობიერებული აქვს მათი კონცეპტუალიზაცია. * აფასებს თანამედროვე ფილოსოფიის ძირითად ტენდენციებსა და გამოწვევებს და კრიტიკულად წყვეტს პრობლემებს ფილოსოფიური კვლევის თანამედროვე მეთოდებით; * კულტურის ფილოსოფიის, გამოყენებითი ეთიკის, ზნეობისა და პოლიტიკური ფილოსოფიის ღრმა და სისტემური ცოდნის საფუძველზე შეიმუშავებს ახალ იდეებს და ნახულობს ცალკეული პრობლემის გადაჭრის საშუალებას. * ფლობს ერთ-ერთ ევროპულ ენას (ინგლისური/ გერმანული /ფრანგული) B2 დონეზე და იყენებს მას სასწავლო და სამეცნიერო–კვლევითი მიზნებისთვის.   **ცოდნა და გაცნობიერება****I მოდული**   * პროგრამის კურსდამთავრებული ფილოსოფიის მაგისტრი საფუძვლიანად აყალიბებს პოლიტიკური ფილოსოფიის განვითარების ეტაპე­ბს სოკრატე-პლატონიდან დაწყებული დღემდე; აღწერს და განიხილავს პოლიტიკური ფილოსოფიის დამფუძნებლებისა და ,,მამებად” წოდებული კლასიკოსების შრომებს, მოდერნის და პოსტმოდერნის და თანამედროვე პოლიტიკური ფილოსოფიის საფუძვლებს, ძალაუფლების თანამედროვე ფილოსოფიურ თეორიებს; * კრიტიკულად განიხილავს თავისუფლების, სამარ­თლიანობის, თანასწორობის, წესრიგის კატეგორიებს, არჩევს, თუ რო­გორ ხდება მათი რეალიზაცია, მოქალაქისა და სახელმწიფოს ურთიერთობათა კვლევა; * ხსნის პოლიტიკური იდეოლოგიების ფილოსოფიურ საფუძვლებს, განმარტავს სამართლიანობას, როგორც პოლიტიკური ფილოსოფიის კატეგორიას; * განაზოგადებს და ერთმანეთს ადარებს აშშ–სა და დასავლეთ ევროპის ქვეყნების პოლიტიკური სისტემების ფუნქციონირების თავისებურებებს, აღწერს მათ მსგავსება–განსხვავებას, ფორმირებისა და განვითარების ისტორიულ–პოლიტიკურ პირობებს, გლობალური პოლიტიკური წესრიგის ევოლუციას, გეოპოლიტიკურ და გეოსტრატეგიულ ტრანსფორმაციებს, * ახდენს პოლიტიკური მორალის ღრმა ფილოსოფიური შრეების კლასიფიცირებას;   **ცოდნა და გაცნობიერება****II მოდული**   * პროგრამის კურსდამთავრებული ფილოსოფიის მაგისტრი ამოიცნობს ზნეობის ფილოსოფიისა და გამოყენებითი ეთიკის ძირეულ პრობლემებს, აღწერს ზნეობის ფილოსოფიისა და გამოყენებითი ეთიკის სფეროს, მის ძირითად მიმართულებებს, პრობლემატიკასა და სააზროვნო ტრადიციებს, ანტიკური, აღმოსავლური და თანამედროვე ეთიკური სკოლებისა და მიმართულებებისათვის დამახასიათებელ ნიშან-თვისებებს, კონცეპტებს, ამოცანებსა და სტილისტიკას. * აღწერს თანამედროვე კულტურის პროცესების არსებით ტენდენციებს და თანამედროვეობის ზნეობრივ დისკურსს, მორალური ყოფიერების განხორციელების პოსტმოდერნულ ტექნოლოგიებს, * აღწერს ზნეობის ფენომენის პოსტმოდერნული გააზრების ადგილსა და როლს თანამედროვე ფილოსოფიურ აზროვნებაში, ზნეობის ფილოსოფიის კონცეპტებს, გამოყენებითი ეთიკის ისტორიის საეტაპო კონცეპტებს თანამედროვე ზნეობის ფილოსოფიისა და გამოყენებითი ეთიკის დისკურსის სივრცეში, * განიხილავს წარმოშობილ კოლიზიებსს და დილემებს, მოვალეობის ეთიკის პარადიგმას, ზნეობის მეტაფიზიკის აგების კანტიანურ ცდას; ქრისტიანული ეთიკის საგნობრივი ველს, როგორიცაა: თემისა და ეკლესიის ურთიერთმიმართება, ტაძრულობის პრინციპი, * აღიარებს ადამიანის ეთიკური პასუხისმგებლობის საფუძველს, თანასწორობის ცნებას, უსაფრთხოებასა და კეთილდღეობას, ასოციაციასა და სეგრეგაციას, სუვერენიტეტის ცნებასა და შეზღუდულ ძალაუფლებას, თავისუფლებასა და ადამიანის უფლებებს, ადამიანის უფლებათა კონვენციებს, ადამიანის, მისი ღირსებისა და პიროვნული თვითღირებულების პრიორიტეტს. * აღწერს და განსაზღვრავს ევთანაზიისა და სუიციდის პრობლემების ფილოსოფიურ-ანთროპოლოგიურ ხასიათს, პიროვნული თავისუფლებისა და თვითმკვლელობის საკითხს, ადამიანის ორგანიზმის ტელეოლოგიური მიზანშეწონილობისა და დეტერმინაციის პრობლემებს, ახალი სიცოცხლის შექმნისა და სიცოცხლის გახანგრძლივების ეთიკურ განზომილებას, გენდერული ორიენტაციების სამართლებრივ და ეთიკურ ჭრილს, ეკოლოგიის ეთიკურ პერსპექტივას; ხსნის ცხოველთა უფლებებს, ბიოცენტრიზმს, ეკოლოგიას, ეკოფემინიზმს, ბიორეგიონალიზმს, სოციალურ ეკოლოგიასა და უსაფრთხოებას, მდგრად განვითარებას. * ამოიცნობს ბიზნეს საქმიანობის ეთიკურ და პოლიტიკურ პრობლემებს, აღწერს და განსაზღვრავს ბიზნეს კულტურის, ბიზნეს ეთიკისა და პოლიტიკური პრობლემების მიმართების თეორიებს; დამსაქმებლისა და დასაქმებულის მიმართების ეთიკურ ასპექტებს, საინფორმაციო სივრცეში ადამიანის მოღვაწეობის ეთიკურ პრინციპებს, პედაგოგიური მოღვაწეობის სპეციფიკას, პედაგოგის ეთიკური კოდექსის პრინციპებს, პედაგოგის პასუხისმგებლობის პრობლემას,   **ცოდნა და გაცნობიერება****III მოდული**   * პროგრამის კურსდამთავრებული ფილოსოფიის მაგისტრი განსაზღვრავს ანტიკური ესთეტიკის ჩამოყალიბებისა და განვითარების საფეხურებს; აღწერს პითაგორას, ჰერაკლიტეს, სოფისტების, პლატონის, არისტოტელეს ესთეტიკურ შეხედულებებს; მითოსური წარმოდგენების ტრანსფორმირებას ფილოსო­ფიურ-ესთეტიკურ თეორიებად; რომანტიზმის ესთეტიკური თავისებურებებს და მისი წარმოშობის სოციო–კულტურულ ასპექტებს; ახასიათებს შელინგის, შლეგელის, ნოვალისის ესთეტიკურ კონცეფციებს; * განიხილავს ყოფიერებისა და აზროვნების ესთეტიზაციას; აღწერს კლასიკური და პოსტმოდერნული ესთეტიკის საფუძვლებს; * აღწერს და განარჩევს თანამედროვე ესთეტიკის ძირითად მახასიათებ­ლებს, ახასიათებს კლასიკურ ესთეტიკურ დისკურსს, ფრანკფურტის ფილოსოფიური სკოლის ე.წ. კრიტიკულ თეორიას, * განმარტავს მარკუზეს, ადორნოს, ჰორკჰაიმერის კულტუროლოგიურ კონცეფციებს, ფენომენო­ლოგიური მიმდინარეობის მნიშვნელოვანი წარმომადგენლების: ჰუსერ­ლის, გაიგერის, ნ. ჰარტმანის, ინგარდენის კონცეფციებს, მათ მნიშვნელობას თანამედროვე ევროპული კულტურის ჩამოყალიბებაში; * ხსნის და განმარტავს კულტურის თანამედროვე ტრანსფორმაციების საფუძვლებს, კულტურის უახლეს კონცეფციებს, კულტურის არტეფაქტების შემეცნების თავისებურებებს, პოსტმოდერნული კულტურის ძირითად მახასიათებლებს; * ფლობს და იყენებს კულტურის არსის, მისი სტრუქტურის, მორფო­ლოგიის, კულტურასთან დაკავშირებულ ძირი­თად ცნებებს, კულტურათა მრავალ­ფეროვნების, მათი უნიკალურობისა და თვითმყოფადობის, კულტურათა დიალოგურო­ბის, კულტურის შესწავლისა და გაგების სხვა­დასხვა მეთოდების ტექნიკას, აღწერს ღირებულების ცნების მნიშვნელობას კულტურის გაგებისათვის, იყენებს ჰერმენევტიკული მეთოდების ტექნიკას; |
| *ბ) უნარები* | * პროგრამის კურსდამთავრებული ფილოსოფიის მაგისტრი კომპლექსურად, ორიგინალური გზების ძიებით (კულტურისა და პოლიტიკური ფილოსოფიის, ზნეობის ფილოსოფიისა და გამოყენებითი ეთიკის სფეროში), კრიტიკული ანალიზის საფუძველზე წყვეტს პროფესიულ საკითხებსა და პრობლემებს, იღებს არგუმენტირებულ დასკვნებსა და გადაწყვეტილებებს, * აფასებს პოლიტიკური ფილოსოფიის, ზნეობის ფილოსოფიისა და გამოყენებითი ეთიკის და კულტურის სფეროში დილემებს, საფრთხეებს, ძლიერ და სუსტ მხარეებს; * ახორციელებს კვლევას დამოუკიდებლად, აკადემიური კეთილსინდისიერების პრინციპების დაცვით, უახლესი, სინთეზურ-ანალიტიკური, ჰერმენევტიკული და ფენომენოლოგიური მეთოდების გამოყენებით და ახდენს სტრატეგიულ დაგეგმარებას, * იკვლევს კლასიკურ და პოსტმოდერნულ პარადიგმებს შორის არსებულ საპირისპირო (წინაღმდეგობრივ) საფუძვლებს, * განსაზღვრავს ფილოსოფიის უახლესი კვლევის ტაქტიკას, აფასებს გამოყენებითი დარგების მრავალფეროვნებას, მათ უნიკალურობასა და თვითღირებულებას საქართველოს მულტიკულტურულ რეალიაში წარმოშობილი კულტუროლოგიური, პოლიტიკური-ეთიკურ–ზნეობრივი გამოწვევების, პრობლემებისა და დილემების კრიტიკული ანალიზისას და განსაზღვრავს მათ გადაწყვეტაზე ორიენტირებულ ქმედებებს. * მაგისტრი კითხულობს ერთ-ერთ ევროპულ ენაზე (ინგლისური, გერმანული, ფრანგული) სასპეციალიზაციო სფეროში დარგობრივ სამეცნიერო ლიტერატურას და ამუშავებს მას, * გამოაქვს საკუთარი ორიგინალური დასკვნები, ახდენს არგუმენტირებულად შედგენილი სამეცნიერო ხასიათის ტექსტის პრეზენტაციას (საკონფერენციო მოხსენება, სამეცნიერო სტატია და სხვ.) და ერთვება დისკუსიაში, პოლიტიკური ფილოსოფიის, ზნეობის ფილოსოფიისა და გამოყენებითი ეთიკის და კულტურის ფილოსოფიის პროფესიული ტერმინოლოგიის გამოყენებით.   **I მოდულის**  კურსდამთავრებული   * განსაზღვრავს პოლიტიკური ფილოსოფიის კვლევის ტაქტიკებს პროფესიულ საქმიანობაში; * დამოუკიდებლად, პროფესიულ დონეზე განასხვავებს კლასიკოსებისა და თანამედროვე პოლიტიკის ფილოსოფიის სფეროში არსებულ შრომებებს, აანალიზებს მათ კრიტიკულად და განიხილავს სპეცია­ლიზებულ კონტექსტში; * განიხილავს თანამედროვე სამყაროში არსებულ გლობალიზაცის პროცესს და იდენტობას, ჰერმენევტიკული, ფენომენოლოგიური, სინთეზური და ანალიტიკური მეთოდებით; * არგუმენტირებულად აანალიზებს სხვადასხვა პოლიტიკურ კონცეფციებს (კომპარატივის­ტული ანალიზი); * დამოუკიდებლად, ორიგინალური გზებით შეიმუშავებს პოლიტიკური ფილოსოფიის კომპლექსურ პრო­ბ­ლემებისა და დილემების გადაჭრის გზებს; * პოლიტიკის ფილოსოფიის პროფესიული ტერმინოლოგიის გამოყენებით მონაწილეობს დისკუსიაში, საჯარო გამოსვლა-პრეზენტაციებში, ქმნის სამეცნიერო ნაშრომს აკადემიური სტანდარტების დაცვით; * იყენებს სწავლის და კვლევის პროცესში საინფორმაციო ტექნოლოგიებს.   **II მოდულის**  კურსდამთავრებული   * იყენებს ზნეობის ფილოსოფიისა და გამოყენებითი ეთიკის კვლევის ტაქტიკებს პროფესიულ საქმიანობაში; * ახდენს სტრატეგიულ დაგეგმარებას, დამოუკიდებლად განხორციელებს კვლევას უახლესი მეთოდებისა და მიდგომების გამოყენებით; * იყენებს ჰერმენევტიკულ, ფენომენოლოგიურ, სინთეზურ და ანალიტიკურ მეთოდებს, * აანალიზებს საქართველოს მულტიკულტურულ რეალიაში წარმოშობილ ეთიკურ–ზნეობრივ გამოწვევებს, პრობლემებსა და დილემებს და შეიმუშავებს მათ გადაწყვეტაზე ორიენტირებულ ქმედებებს. * მონაწილეობს დისკუსიაში და საჯარო გამოსვლა-პრეზენტაციებში ზნეობის ფილოსოფიისა და გამოყენებითი ეთიკის პროფესიული ტერმინოლოგიის გამოყენებით, * ქმნის სამეცნიერო ნაშრომს აკადემიური სტანდარტების დაცვით, იძლევა ფილოსოფიურ კითხვებზე არგუმენტირებულ პასუხებს, * იყენებს სწავლის და კვლევის პროცესში საინფორმაციო ტექნოლოგიებს.   **III მოდულის**  კურსდამთავრებული   * ამოიცნობს კულტუროლოგიურ სივრცეში არსებულ დილემებსა და პრობლემებს და შეიმუშავებს მათი გადაწყვეტის სამეცნიერო გზებს; * იყენებს კულტურის ფილოსოფიის კვლევის ტაქტიკებს თანამედროვე ხელოვნების ნაწარმო­ების ანალიზისას, მხატვრულ-ესთეტიკური ექსპერტიზისას; * შეიმუშავებს კულტურის პოლიტიკის პროექტირებისა და ორგანიზების სამეცნიერო გზებს; * იყენებს კლასიკოსების აზრებს, დებულებებსა და კონცეფციებს პროფესიულ დონეზე სპეციალიზებულ კონტექსტში; * იყენებს ჰერმენევტიკულ, ფენომენოლოგიურ, სინთეზურ და ანალიტიკურ მეთოდებს, * განმარტავს და ინტერპრეტირებას უკეთებს არტეფაქტებს, ახდენს მათ კომპარატივის­ტულ ანალიზს და შეიმუშავებს პრობლემის გადაწყვეტაზე ორიენტირებულ ქმედებებს. * მონაწილეობს დისკუსიაში და საჯარო გამოსვლა-პრეზენტაციებში კულტურის ფილოსოფიის პროფესიული ტერმინოლოგიის გამოყენებით, * ქმნის სამეცნიერო ნაშრომს აკადემიური სტანდარტების დაცვით, * იყენებს სწავლის და კვლევის პროცესში საინფორმაციო ტექნოლოგიებს. |
| *გ) პასუხისმგებლობა და ავტონომიურობა* | * პროგრამის კურსდამთავრებული ფილოსოფიის მაგისტრი დამოუკიდებლად და ეფექტურად მოიპოვებს ინფორმაციას როგორც პირველადი, ისე მეორადი საინფორმაციო წყაროებიდან კვლევების დამოუკიდებლად ჩასატარებლად და მონაცემთა ინტეგრირებული ბაზის შესაქმნელად; * ზუსტად გეგმავს და მართავს სამუშაო დროს, შეიმუშავებს სტრატეგიულ მიდგომებს პროფესიული ცოდნის გასაახლებლად, შემდგომი სწავლის პროცესისა და კვლევების დამოუკიდებლად სამართავად; * იღებს დაკისრებულ მოვალეობებზე პასუხისმგებლობას პატიოსნებისა და ღირსების გრძნობით; * პატივს სცემს მორალურ, ეთიკურ, კულტურულ და სამართლებრივ ნორმებს; * გამოხატავს უცხო ფენომენის მიმართ შემწყნარებლობას, ტოლერანტობას განსხვავებული პოზიციის მიმართ. * აფიქსირებს დოგმატიზმის, ფანატიზმის, სწორხაზოვანი აზროვნების, შეზღუდულობის უარყოფას და აღიარებს საკითხის პლურალისტური განხილვის საჭიროებას; * მხარს უჭერს ზოგადსაკაცობრიო და მულტიკულტურულ ღირებულებებს და თავისი პროფესიული საქმიანობით ცდილობს მათ დამკვიდრებაში წვლილის შეტანას. |
| **სწავლება-სწავლის მეთოდები** | სასწავლო კომპონენტის განხორციელებისას გამოიყენება სწავლების სხვადასხვა მეთოდი. ხშირ შემთხვევაში ადგილი აქვს მეთოდთა შერწყმას.  სწავლის შედეგების მისაღწევად პროგრამა ლექციის, სამუშაო ჯგუფის, პრაქტიკული მეცადინეობის, საშინაო დავალების, შუალედური შეფასების, პრეზენტაციის, რეფერატის, ესეს, საკონტროლო წერის, დასკვნითი გამოცდის, სამაგისტრო ნაშრომის და სხვ. ფორმატში იყენებს სხვადასხვა მეთოდს (ინდუქცია, დედუქცია, ანალიზი და სინთეზი, ჯგუფური მუშაობა, ახსნა-განმარტებითი და შედარებითი მეთოდი, ვერბალური მეთოდი, წიგნზე მუშაობის მეთოდი, ჰერმენევიკის, დიალექტიკის, ფენომენოლოგიის მეთოდი, წერითი დავალებები, დისკუსია/დებატები, და სხვ.). |
| **შეფასების სისტემა[[3]](#footnote-3)** | პროგრამა განხორციელდება ლექცია-სემინარების, კონსულტაციების, წერითი ნამუშევრების - ესე/რეფერატის წარდგენა/პრეზენტაციით, შუალედური წერითი გამოცდა-კოლოკვიუმებით; ყოველი საგანი სრულდება წერითი ან კომბინირებული გამოცდით, სასწავლო პროცესის დამასრულებელ ეტაპზე სტუდენტს ევალება შეასრულოს ანალიტიკური კვლევითი შრომა-სამაგისტრო ნაშრომი.  **შეფასების ზოგადი წესი:**  სტუდენტის ცოდნა ფასდება 100ქულიანი სისტემით;  მინიმალურ შეფასებას წარმოადგენს 51 ქულა;  შეფასებახორციელდება მინიმუმ ოთხი კომპონენტის მიხედვით.  შეფასების კრიტერიუმები მოცემული იქნება კონკრეტულ სილაბუსებში  შეფასებათა სისტემა უშვებს ხუთი სახის დადებით შეფასებას:  (A) ფრიადი –შეფასების91-100 ქულა;  (B) ძალიანკარგი – მაქსიმალური შეფასების 81-90 ქულა;  (C) კარგი – მაქსიმალური შეფასების 71-80 ქულა;  (D) დამაკმაყოფილებელი – მაქსიმალური შეფასების 61-70 ქულა;  (E) საკმარისი – მაქსიმალურიშეფასების 51-60 ქულა;  არსებობს ორი უარყოფითი შეფასება:  ვ) (FX) ვერ ჩააბარა – მაქსიმალური შეფასების 41-50 ქულა, რაც ნიშნავს, რომ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით ხელახლა გამოცდაზე გასვლის უფლება;  (F) ჩაიჭრა – მაქსიმალური შეფასების 40 ქულა და ნაკლები, სტუდენტს მნიშვნელოვანი სამუშაო აქვს ჩასატარებელი, ანუ საგანი ახლიდან აქვს შესასწავლი.  პროგრამის სტუდენტთა დატვირთვა მოიცავს: ა) სამუშაო ჯგუფში მუშაობას, სასემინარო მეცადინეობას; ბ) დამოუკიდებელ მეცადინეობას; დ) გამოცდების მომზადება–ჩაბარებას; ე) სასწავლო–სამეცნიერო ნაშრომზე (რეფერატი, ესე, მოხსენება კონფერენციაზე, სამეცნიერო სტატია, სამაგისტრო ნაშრომი და სხვ.) მუშაობას; ვ) სასწავლო–სამეცნიერო ნაშრომის საჯარო წარდგენას.  მაგისტრანტის საქმიანობის შეფასება ითვალისწინებს შუალედურ შეფასებას და დასკვნითი გამოცდის შეფასებას. სტუდენტის შეფასების სისტემა მოიცავს არანაკლებ ოთხ კომპონენტს (მათგან სემინარზე აქტიურობა, რეფერატი/ესე, დასკვნითი გამოცდა და ერთი შუალედური შეფასება სავალდებულოა).  სასწავლო კურსის მაქსიმალური შეფასება განისაზღვრება 100 ქულით. დასკვნითი გამოცდა შესაძლებელია შეფასდეს 40 ქულით. დასკვნითი სემესტრული გამოცდის ჩატარების სავალდებულო ფორმაა წერითი, ან კომბინირებული წერა/ზეპირი გამოცდა. დასკვნით გამოცდაზე გასვლის უფლება ეძლევა მაგისტრანტს, რომელსაც შუალედურ შეფასებებში დაგროვებული აქვს მინიმუმ **21 ქულა.**  მაგისტრანტთა ცოდნის შეფასების პროცესში გამოყენებული შეფასების მეთოდები სრულ შესაბამისობაშია როგორც მთლიანად პროგრამით, ისე მისი ცალკეული კომპონენტით, მოდულითა და სასწავლო კურსით განსაზღვრულ სწავლის შედეგებთან, შესაბამის დარგობრივ და ზოგად (ტრანსფერულ) უნარებთან.  შეფასების კრიტერიუმები მოცემულია კონკრეტულ სილაბუსებში. |
| **დასაქმების სფეროები** | ფილოსოფიის სამაგისტრო პროგრამის კურსდამთავრებულებს შეუძლიათ იმუშაონ საჯარო სამსახურებში, არასამთავრობო ორგანიზაციებში, მეცნიერების, კულტურის, პოლიტიკის, ანალიზისა და შეფასების ექსპერტებად. მათ შეუძლიათ დასაქმდნენ სხვადასხვა სამთავრობო და არასამთავრობო კულტურულ-სოციალურ დაწესებულებაში, მეცნიერული მუშაობა გააგრძელონ კვლევით ინსტიტუტებში.  კურსდამთავრებულებს შეეძლებათ სწავლის გაგრძელება სწავლის სადოქტორო საფეხურზე ფილოსოფიის სპეციალობით.  სურვილის შემთხვევაში და იმ პირობით, თუ იმგვარი პროფილის პროგრამები, როგორებიცაა: სოციალური, პოლიტიკური, კულტურის მეცნიერებები და ა.შ. დაუშვებენ წინაპირობებში ფილოსოფიის მაგისტრის მიღებას, მაგისტრატურაში მიღებული კომპეტენციები კურსდამთავრებულს აძლევს საშუალებას სწავლა გააგრძელოს ამ სპეციალობებითაც როგორც საქართველოს, ისე უცხოეთის უმაღლეს საგანმანათლებლო დაწესებულებებში. |
| **სწავლის საფასური საქართველოს მოქალაქე და უცხო ქვეყნის მოქალაქე სტუდენტებისათვის** | უმაღლესი განათლების სამაგისტრო საფეხურის სწავლის წლიური საფასური საქართველოს მოქალაქე სტუდენტებისთვის შეადგენს 2250 ლარს.  უცხო ქვეყნის მოქალაქე სტუდენტებისთვის უმაღლესი განათლების მეორე საფეხურზე სწავლის წლიურ საფასურს ადგენს უნივერსიტეტი, ფაკულტეტი ან პროგრამა. |
| **პროგრამის განხორციელებისათვის საჭირო ადამიანური და მატერიალური რესურსი** | პროგრამის განხორციელებაში ჩართულები არიან თსუ ჰუმანიტარულ მეცნიერებათა ფაკულტეტის პროფესორები და ასოცირებული პროფესორები, ასისტენტ–პროფესორები და მოწვეული პედაგოგები.  1. ჯალაღონია დემური, პროფესორი, ფილოსოფიის დოქტორი.  2. ყულიჯანაშ­ვილი აკაკი, პროფესორი, ფილოსოფიის დოქტორი.  3. ალექსიძე ლელა, პროფესორი, ფილოსოფიის მეცნიერებათა დოქტორი.  4. რამიშვილი ვალერიანი, პროფ. ფილოსოფიის მეცნიერებათა დოქტორი.  5. ზაქარიაძე ანასტასია, ასოც. პროფესორი, ფილოსოფიის მეცნიერებათა დოქტორი.  6. ბრაჭული ირაკლი, ასოც. პროფ. ფილოსოფიის მეცნიერებათა დოქტორი.  7. კვარაცხელია ნაპო, ასოც. პროფ. ფილოსოფიის მეცნიერებათა დოქტორი.  8. დოლიძე მამუკა, ასოც. პროფ. ფილოსოფიის მეცნიერებათა დოქტორი.  9. სურმავა მამია, ასოცირებული პროფესორი, ფილოსოფიის დოქტორი.  10. გულიაშვილი ნანა, ასისტენტ პროფ. ფილოსოფიის დოქტორი. 11. ბათიაშვილი ირაკლი, მოწვეული პროფესორი, ფილოსოფიის დოქტორი.  12. ქერქაძე მაია, მოწვეული პროფესორი, ფილოსოფიის დოქტორი. 13. გულიაშვილი დალი, მოწვეული პროფესორი, ფილოსოფიის დოქტორი.  14. ამბოკაძე მარინე, მოწვეული პროფესორი, ფილოსოფიის დოქტორი.  15. ცხვარიაშვილ ქეთევანი, მოწვეული პროფესორი, ფილოსოფიის დოქტორი.  (ბიოგრაფიული მონაცემები (CV) დანართის სახით პროგრამას თან ერთვის)  პროგრამის განხორციელებაში ძირითადად მონაწილეობს ფილოსოფიის მიმართულების აკადემიური პერსონალი. მოდულთა სპეციფიკურობიდან გამომდინარე, მოწვეული იქნება 2–3 პროფესორი.  სამაგისტრო პროგრამა ხორციელდება თსუ ჰუმანიტარულ მეცნიერებათა ფაკულტეტის ფილოსოფიის ს/ს ინსტიტუტში. პროგრამა უზრუნველყოფილია ფილოსოფიის ინსტიტუტის ტექნიკური აღჭურვილობითა (4 კომპიუტერი) და ინტერნეტით, უნივერსიტეტის კომპიუტერული რესურსცენტრით. მაგისტრანტებს საშუალება აქვთ გამოიყენონ ყველა ის რესურსი, რაც მათ ხელს შეუწყობს პროგრამით გათვალისწინებული სასწავლო და კვლევითი კომპონენტის წარმატებით დაუფლებაში.  სტუდენტები ისარგებლებენ თსუ ბიბლიოთეკით, ფილოსოფიის ინსტიტუტის შალვა ნუცუბიძის სახელობის კაბინეტის წიგნადი ფონდით, სადაც არსებობს საჭირო სასწავლო და დამხმარე ლიტერატურა, საჭიროების შემთხვევაში ასევე შეეძლებათ ისარგებლონ სხვა ბიბლიოთეკებითა და საბიბლიოთეკო დარბაზებით, კერძოდ, მათ შეეძლებათ ისარგებლონ თსუ ჰუმანიტარულ მეცნიერებათა ფაკულტეტის ამერიკისმცოდნეობის ს/ს ინსტიტუტის ბიბლიოთეკითაც.  სამაგისტრო პროგრამის სამეცნიერო-კვლევითი კომპონენტი შეიძლება განხორციელდეს საქართველოს ეროვნული ბიბლიო­თე­კის, ხელნაწერთა ეროვნული ცენტრის ბიბლიოთეკაში, სხვადასხვა სამთავრობო და არასამთავრობო დაწესებულებებისა თუ კერძო კოლექციების ბაზაზე. |
| **პროგრამის ფინანსური უზრუნველყოფა** | პროგრამის ფინანსური უზრუნველყოფა ხდება ჰუმანიტარულ მეცნიერებათა ფაკულტეტის ბიუჯეტიდან, რომელიც უნივერსიტეტის ბიუჯეტის შემადგენელ ნაწილს წარმოადგენს. საფაკულტეტო ბიუჯეტი უზრუნველყოფს პროგრამის განხორციელებაში ჩართული აკადემიური პერსონალისა და მოწვეული ლექტორების შრომის ანაზღაურებას, პროგრამის მატერიალურ–ტექნიკური ბაზის მოვლასა და სრულყოფას, პროგრამის განმახორციელებელი აკადემიური პერსონალისა და მაგისტრანტების კვალიფიკაციის ასამაღლებელ სხვადასხვა საერთაშორისო აქტივობაში მონაწილეობის მხარდაჭერას. |
| **დამატებითი ინფორმაცია**  **(საჭიროების შემთხვევაში)** | **სამაგისტრო ნაშრომისადმი წაყენებული მოთხოვნები:**  მაგისტრანტს შეეძლება აირჩიოს სამეცნიერო თემა პოლიტიკური ფილოსოფიის, კულტურის ფილოსოფიის, ზნეობის ფილოსოფიისა და გამოყენებითი ეთიკის სფეროთა პრობლემატიკიდან, ასევე ფილოსოფიის სხვადასხვა დარგებთან მათი ინტერდისციპლინური ურთიერთმიმართების თემატიკიდან.  სამაგისტრონაშრომი უნდა მოიცავდეს პრობლემის ფილოსოფიურ ანალიზს. მასში უნდა ჩანდეს წყაროების საფუძვლიანი ცოდნა და მათზე მსჯელობის უნარი. მაგისტრანტს სამაგისტრო ნაშრომისა და მისი სამეცნიერო ხელმძღვანელის შერჩევა შეეძლება თსუ-ს ჰუმანიტარულ მეცნიერებათა ფაკულტეტის ფილოსოფიის ს/ს ინსტიტუტში. (იხ. ფაკულტეტის სამაგისტრო ნაშრომის მომზადების ინსტრუქცია). |

1. პროგრამაზე დაშვების წინაპირობა განისაზღვრება უმაღლესი განათლების შესახებ საქართველოს კანონისა და საქართველოს განათლებისა და მეცნიერების მინისტრის 2005 წლის 28 მარტის ერთიანი ეროვნული გამოცდების ჩატარების დებულების დამტკიცების შესახებ №127 ბრძანების შესაბამისად. დოქტორანტურაში მიღების წესი რეგულირდება შესაბამისი ფაკულტეტის დებულებით [↑](#footnote-ref-1)
2. [↑](#footnote-ref-2)
3. პროგრამის საფეხური, პროგრამის სწავლის შედეგები, შინაარსი, სწავლა-სწავლების მეთოდები და შეფასების სისტემა ბმაში უნდა იყოს ერთმანეთთან და უზრუნვეყოფდეს პროგრამის სწავლის შედეგების მიღწევას [↑](#footnote-ref-3)